
Papur sgiliau iaith, llythrennedd ar oes digidol y blynyddoedd cynnar
Mae adrodd straeon i blant yn y blynyddoedd gyda llwyth o fuddion, yn enwedig yn ei ddatblygiad iaith a llythrennedd. Sonia Rezende-Lucarevschi (2016) bod adrodd stori ydy’r ffordd henaf o gyfathrebu, felly yn ffordd greadigol a fywiog o ddechrau cynnal cyfathrebu a sgwrs yn y blynyddoedd cynnar. Mae adrodd stori wedi profi i fod yn fwy effeithiol nag ffyrdd traddodiadol dysgu iaith oherwydd ei bod yn hwyl i blant, yn gofiadwy iddynt ac yn ei ymgysylltu. Dywed Maureen, Meij  a Jong (2020) mae sgiliau llythrennedd yn y blynyddoedd cynnar yn gallu arwain at y cyflawniad academaidd trwy gydol ei addysg. Yn ogystal, mae cefnogi plant gyda'i sgiliau digidol yn hollbwysig erbyn heddiw, mae plant ifanc yn cael ei fagu mewn byd sydd yn ganolog i dechnoleg. Felly mae’n hanfodol bod plant yn datblygu sgiliau digidol. Mae’r defnydd o adrodd stori yn y blynyddoedd cynnar yn cael ei annog oherwydd ei fod yn ddifyr o blant ac yn ffordd naturiol o ddysgu gyda phlant ifanc. I ategu, mae adrodd stori yn annog sgiliau megis rhyngweithio iaith a datblygu’r dychymyg ac ymgysylltiad gwybyddol wedi cyfrannu ar ddatblygiad sgiliau llythrennedd y blynyddoedd cynnar. Mae defnyddio elfennau digidol trwy adrodd stori yn gallu gwneud y stori yn fwy deallus i blant ifanc.
Gwelwyd y storïwr yn defnyddio onomatopoeia trwy adrodd stori ‘The Gruffalo’, gwelwyd  defnydd o’r onomatopoeia trwy’r sain ‘s’ wrth gymeriadu'r neidr ar sŵn o’r ‘whitwhoo’ gan y dylluan. Sonia Laing (2019) bod onomatopoeia yn cael ei glywed yng nghreirfa gynnar y blynyddoedd cynnar, felly mae rôl ar ymarferwyr blynyddoedd cynnar i ddefnyddio ac annog defnydd o’r geiriau onomatopoeiaidd er mwyn helpu ehangu siarad geirfa plant. Yn ogystal, mae plant 8-16 mis fel arfer yn defnyddio llawer o onomatopoeia, felly dengys bod rhywbeth am onomatopoeia sydd yn addas ar gyfer chaffael iaith gynnar. Mae onomatopoeia yn fuddiol i ddatblygu iaith a llythrennedd y blynyddoedd cynnar gan ei fod yn helpu plant cysylltu synau lleferydd yn ei iaith. Yn ôl ymchwil, roedd babanod 10-11 mis o Brydain wedi arddangos dealltwriaeth well o onomatopoeia yn hytrach na geiriau o wrthrychau maent yn defnyddio. Felly, mae defnyddio onomatopoeia trwy adrodd stori yn hollbwysig, gan ei fod un o’r ffyrdd mae plant yn dysgu iaith yr orau. Yn ogystal, dywed Laing (2016) bod ymchwil wedi dangos bod siarad â mabanod yn araf gyda llais plentynnaidd yn fuddiol i'w ddatblygiad a bod babanod yn dechrau dysgu iaith trwy wrando ar rythm y sŵn. Felly mae onomatopoeia yn fuddiol gan ei fod yn fywiog ac yn synnu fel mae’n cael ei ddweud a gwelwyd llawer ohono mewn straeon i blant. Mae siarad gyda babanod mewn llais mameg hefyd yn fuddiol gan orliwio’r geiriau yn enwedig gydag onomatopoeia, felly mae rôl ar rieni ac ymarferwyr i annog iaith a llythrennedd yn y blynyddoedd cynnar gyda’r defnydd o onomatopoeia, gan os ei fod yn cael ei ddweud yn fywiog ac yn ennyn sylw a diddordeb y plant mae’n fwy tebygol o ailadrodd a chopïo'r oedolyn fydd yn helpu datblygu ei iaith trwy adrodd stori. I ategu, sonia McKenzie (2021) bod rhoi cyfleoedd i blant gafael a darllen llyfrau lluniol yn hanfodol i'w ddatblygiad gwybyddol y blynyddoedd cynnar. Mae sicrhau bod gan blant cyfle i feithrin ei chaffael iaith yn yr amser hanfodol rhwng geni ac 8 oed, gyda gweithgareddau ieithyddol, megis cael plant i ailadrodd geiriau onomatopoeaidd yn helpu nhw i ddatblygu ei sgiliau iaith. Mae damcaniaeth Jean Aitchinson yn cyd-fynd gyda phwysigrwydd onomatopoeia yn ystod adrodd stori. Awgryma Aitchinson (1991) fod labelu synau yn ogystal ag adeiladu rhwydwaith sydd yn creu cysylltiadau, felly gydag onomatopoeia yn gwybod bod y gair ‘snap’ ‘hiss’ yn swnio fel mae'n cael ei ysgrifennu. Yn ogystal, dywed Aitchinson bod geiriau onomatopoeiaidd, megis splish/splash heb unrhyw ystyr, ond gan ei fod yn swnio fel mae’n cael ei ysgrifennu, maent yn helpu gyda datblygiad iaith plant gan fod yn rhoi cyfle i ymarferwyr cael y plant yn cymryd rhan gan i ddweud y geiriau onomatopoeiaidd allan.  
Y n ogystal gwelwyd y storïwr yn defnyddio ailadrodd a chwestiynu trwy adrodd stori ‘The Gruffalo’. Mae gan y stori llawer o ailadrodd cafodd ei fanteisio ar gan y storïwr gan roi pwyslais ar yr ailadrodd gan geisio cadw ennyn diddordeb y plant yn y stori. Yn ogystal roedd hefyd cwestiynu i'r plant gan y storïwr sydd yn cadw’r plant yn ffocysu ar y stori ac yn ymestyn a datblygu ei sgiliau iaith a llythrennedd, i ategu mae cwestiynu hefyd yn gwneud ymarferwyr blynyddoedd cynnar yn ymwybodol ar sut mae pob plentyn yn datblygu ac os oes angen cymorth ychwanegol. Sonia Bower a Barret (2014) bod ailadrodd yn cael ei wneud trwy ddarllen ac ailddarllen llyfrau, er mwyn cael plant yn gyfarwydd ar gysylltiadau geirfa. Mae ailadrodd yn gallu cael mwy o ddylanwad neu brif naratif stori, gan fod yn dechrau adeiladu geirfa'r blynyddoedd cynnar. Hollbwysig fod cyfleoedd i'r blynyddoedd cynnar i adrodd ac ailadrodd storïau, boed yn rhai maen nhw wedi creu/ysgrifennu neu storïau blant poblogaidd. Mae hyn er mwyn adeiladu hyder gydag adrodd a darllen.  Yn ogystal, mae ailadrodd storïau yn gadael i blant dechrau deall ac adnabod beth sydd yn digwydd pryd mae’n amser darllen stori. Mae llawer o blant sydd yn cyrraedd ysgol gyda geirfa ddatblygedig fel arfer o ganlyniad i gael llawer o storïau wedi darllen i yn yr flynyddoedd cynnar, felly dengys bod ailadrodd storïau i blant a chael nhw i ailadrodd geirfa yn cael effaith cadarnhaol ar ei ddatblygiad iaith a llenyddiaeth. Yn ogystal, sonia Lucarevschi-Rezende (2016) bod llawer o storïau sydd ar gael i blant yn cynnwys llawer o ailadrodd ar eiriau a brawddegau ac odli, sydd yn helpu hybu sgiliau ysgrifennu ac iaith plant yn y blynyddoedd cynnar ac ysgol. Mae’n hollbwysig phryd mae ymarferwyr blynyddoedd cynnar yn adrodd stori i gymryd mantais ar luniau ac ehangu ar yr ailadrodd er mwyn sicrhau ei bod yn brofiad hwyl ac ymgysylltu i'r plant. Mae’r damcaniaethwr, David Crystal yn credu mewn chwarae ar iaith a phwysigrwydd chwestiynu plant yn ystod amser stori gan hefyd chadw ymgysylltiad plant trwy ailadrodd er mwyn hybu ei chaffael iaith. Sonia am ddarllen storïau sydd yn cynnwys cwestiynau a llawer o ailadrodd gan gynnwys cwestiynu yn ystod ac ar ôl y stori gan sicrhau bod yr ymarferydd yn cofio cymeriadu a bod yn frwdfrydig yn ystod amser stori. Sonia Crystal (1970) bod nodweddion ffonolegol wrth siarad a darllen storïau i blant er mwyn ei chael i ddechrau dysgu iaith a gramadeg ffonolegol yn ogystal. Felly, mae defnyddio ailadrodd gyda nodweddion ffonolegol yn helpu plant deall a’i phigo lan. I ategu, mae ymwybyddiaeth o nodweddion ffonolegol yn hollbwysig yn y blynyddoedd cynnar gan ei fod yn rhaglennydd pwysig wrth ddysgu darllen ac yn gysylltiedig â darllen cynnar a sillafu llwyddiannus. Yn ogystal, mae darllen llyfrau sydd yn odli yn helpu gwella’r cof ac mae plant yn fwy tebygol o gofio union eiriau, felly am gaffael iaith mae ailadrodd yn hybu’r cof mwy i'r blynyddoedd cynnar. I ategu, dywed Crystal (1988) bod ailadrodd yn bwysig oherwydd mae plant yn adeiladu ar ei eirfa trwy ailadrodd, ac mae hynny yn gallu dechrau trwy glywed ailadrodd yn ystod amser stori. Mae ailadrodd hefyd yn helpu datblygu caffael iaith y blynyddoedd cynnar.
Yn ystod yr amser stori draddodiadol, gwelwyd y stori yn ymgysylltu gyda’r plant gydag amrywio o bropiau roedd yn gwneud yr ardal stori yn fwy croesawgar. Noda Bruce, McNair a Whinnett (2021) fod defnyddio propiau yn ystod amser stori yn fanteisiol oherwydd ei bod yn helpu gyda hunanfynegiant plant gan hefyd datblygu sgiliau llenyddol. Mae’r defnydd o bropiau hefyd yn helpu gydag rhyngweithio rhwng plant ac oedolion yn ystod amser stori yn enwedig pryd mae plant yn helpu i greu’r propiau, gan mae cael propiau yn yr ardal stori yn gallu arwain at lawer o gwestiynu ac ateb sydd yn helpu datblygiad iaith y blynyddoedd cynnar. Yn ôl Minnis (2020) bod gadael i blant dewis pa bropiau i gael ei ddefnyddio yn ystod y stori yn sicrhau bod plant yn dangos diddordeb ac yn gallu siarad a sgwrsio am y stori a phropiau.  Noda Rahiem (2021) mae plant yn hoffi a mwynhau gweld ei athrawon/ymarferwyr blynyddoedd cynnar yn defnyddio propiau yn ystod amser stori, yn  ychwanegol gwelwyd bod plant yn hoff o’r elfen technoleg gan ei fod yn gwneud y stori yn fwy hwyl a chyffrous, a gwelwyd defnydd uchel o dechnoleg gan y storïwr yn y fideo stori ddigidol gan dangos i'r plant y storïwr yn gwasgu ‘pause’ ar y lap top ac yn amlygu'r synau ar effeithiau o’r fideo sydd yn helpu datblygu sgiliau digidol y blynyddoedd cynnar sydd mor berthnasol erbyn heddiw. Hefyd, mae defnydd o bropiau yn cymysgu stori gyda sioe sydd yn diddanu’r plant, yn golygu ei bod yn cymryd y stori mewn ac o ganlyniad yn datblygu ei sgiliau iaith a llythrennedd. I ategu, yn ôl Pesco a Gagne (2015) mae propiau yn cyfoethogi’r stori gan fod y mynegiannau, yn enwedig gan y plant yn cynyddu ac yn helpu cadw ymgysylltiad plant. Sonia Cekaite a Bjork-Willen (2018) bod cael propiau fel rhan o’r stori yn gadael i'r plant teimlo rhan o’r stori ac yn adeiladu sgwrs a chyfranogiad sydd yn hollbwysig ar sail datblygiad y blynyddoedd cynnar. Mae propiau yn gwneud cysylltiad mawr i'r cymeriadau i'r blynyddoedd cynnar sydd yn galluogi ei gwrandawiad a chanolbwyntied i'r stori, mae’r cwestiynau o’r stori a phropiau yn gyffrous i'r plant ac yn ennyn ei ddiddordeb sydd felly yn ei annog nhw i ddysgu mwy. Dywed Cavanaugh et al. (2017) bod adrodd stori trwy chwarae gyda phropiau yn rhoi cyfleoedd i blant ymarfer ei eirfa a sgiliau iaith trwy ailadrodd y stori trwy chwarae. Mae propiau yn gallu arwain plant i ail chwarae'r stori yn ei chwarae yn hwyrach sydd yn dangos ei bod wedi canolbwyntio a deall y stori sydd wedi helpu datblygu ei sgiliau iaith a llythrennedd. Mae’r damcaniaethwr Eve Clark (2002) yn credu’n gryf mewn rhoi cyfleoedd a phrofiadau i blant o eni o iaith gan iddynt gael ei amgylchynu gydag oedolion gwybyddol ac yn ymarfer siarad gyda nhw bob dydd trwy sgwrsio, gweithgareddau a chwarae. Yn ogystal ag gweithgareddau adrodd stori, dylanwad gan oedolion a chwarae rôl gyda brwdfrydedd a chreadigedd megis defnydd o bropiau. Yn ogystal, dywed Clark (1993) taw phryd oedd gan blant tair oed teganau oedd yn cael ei ddefnyddio fel propiau i chwarae allan y stori, roeddent yn gallu cofio'r stori wrth gysylltu'r propiau ar stori. Mae ailadrodd gweithgareddau hefyd yn adeiladu ar ei iaith ac yn gallu cadw canolbwyntied. Yn fisoedd babi gyntaf o fyw, mae babanod yn gallu adnabod gwahanol weithgareddau a phethau. Felly mae darllen storïau i blant o eni yn golygu ei fod yn cysylltu’r ‘llyfr’ gydag amser stori ac mae iaith a llythrennedd yn cael ei datblygu mor ifanc ag adeg babanod.  
Yn y fideo digidol, gwelwyd y storïwr yn dangos y plant sut i wasgu ‘pause’ ar y lap top gan hefyd pwyntio a sicrhau ei fod yn cymryd golwg ar yr effeithio gwahanol o’r fideo. Dywed Palaiologou (2014) taw yn ddiweddar mae plant yn rhugl yn ddigidol o oed ifanc gan fod technoleg yn rhan o fywyd bob dydd, felly yn bwysig defnyddio yn ystod ymarfer gyda’r flynyddoedd cynnar. Mae plant dan bump yn defnyddio technoleg i ddysgu a chwarae felly yn bwysig i ddechrau ei gyflwyno mewn addysg blynyddoedd cynnar. Yn ogystal, yn ôl Gudmundsdottir a Hatlevik (2017) bod adnoddau digidol yn cael ei defnyddio gan athrawon yn y dosbarth bob dydd, felly yn fanteisiol mawr i'r blynyddoedd cynnar i ddechrau adeiladu’r sgiliau yma yn lleoliadau blynyddoedd cynnar. Felly mae storïau digidol yn fuddiol iawn i adeiladu sgiliau digidol y blynyddoedd cynnar.  
Felly, dengys y ffynonellau yn y papur am fuddion defnyddio onomatopoeia, ailadrodd, propiau a stori ddigidol yn ystod amser stori i'r flynyddoedd cynnar. Mae cael synau onomatopoeiaidd sydd yn hawdd i blant cofio ac ailadrodd yn fuddiol i adeiladu ar ei eirfa a datblygu ei sgiliau iaith a llenyddiaeth ac mae’r defnydd o bropiau yn ennyn diddordeb y blynyddoedd cynnar yn y stori am hirach ac mae technoleg yn dod yn fwy cyfarwydd iddynt ac yn berthnasol i'r sgiliau  bydd angen arnynt yn y dyfodol, felly yn datblygu sgiliau iaith, llythrennedd a digidol y blynyddoedd cynnar.

